钦定古今图书集成/理学汇编/经籍典/第038卷 > 《赋书帙》梁·昭明太子
## 钦定古今图书集成/理学汇编/经籍典/第038卷 > 《赋书帙》梁·昭明太子

擢影兔园池，抽茎淇水侧。朝映出岭云，莫聚飞归翼。
幸杂缃囊用，聊因班女织。一合轩羲曲，千龄如可即。

超河综绝礼，冠《楚》缀沦诗。披縢辨蠹册，酌醴访深疑。
澄流黜往性，泛略引前滋。汉壁含遗篆，名山多逸词。
绿编方委阁，素简日盈辎。空幸参鸳鹭，比秀恧琼芝。
挹流既知广，复道还自嗤。